CELEX: 22022D1079
Language: sl
Date: 2022-02-04 00:00:00
Title: Sklep Skupnega odbora EGP št. 31/2022 z dne 4. februarja 2022 o spremembi Priloge II (Tehnični predpisi, standardi, preskušanje in certificiranje) k Sporazumu EGP [2022/1079]

30.6.2022   
               
               
                  SL
               
               
                  Uradni list Evropske unije
               
               
                  L 175/49
               
            
         SKLEP SKUPNEGA ODBORA EGP št. 31/2022
         z dne 4. februarja 2022
         o spremembi Priloge II (Tehnični predpisi, standardi, preskušanje in certificiranje) k Sporazumu EGP [2022/1079]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Uredbo (EU) 2018/848 Evropskega parlamenta in Sveta z dne 30. maja 2018 o ekološki pridelavi in označevanju ekoloških proizvodov in razveljavitvi Uredbe Sveta (ES) št. 834/2007 (1), kakor je bila popravljena z UL L 270, 29.10.2018, str. 37, UL L 305, 26.11.2019, str. 59, UL L 7, 11.1.2021, str. 53, in UL L 204, 10.6.2021, str. 47, je treba vključiti v Sporazum EGP.
                  
               
                     (2)
                  
                  
                     Uredbo (EU) 2020/1693 Evropskega parlamenta in Sveta z dne 11. novembra 2020 o spremembi Uredbe (EU) 2018/848 o ekološki pridelavi in označevanju ekoloških proizvodov glede datuma začetka njene uporabe in nekaterih drugih datumov iz navedene uredbe (2) je treba vključiti v Sporazum EGP.
                  
               
                     (3)
                  
                  
                     Uredba (EU) 2018/848 razveljavlja Uredbo Sveta (ES) št. 834/2007 (3), ki je vključena v Sporazum EGP in jo je zato treba v okviru Sporazuma EGP razveljaviti.
                  
               
                     (4)
                  
                  
                     Ta sklep se nanaša na zakonodajo, ki vsebuje določbe o zdravju rastlin. Zakonodaja v zvezi z zdravjem rastlin ne spada na področje uporabe Sporazuma EGP, zato se določbe v zvezi z zdravjem rastlin ne uporabljajo za države Efte.
                  
               
                     (5)
                  
                  
                     Ta sklep se nanaša na zakonodajo v zvezi z živili. Zakonodaja v zvezi z živili se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je določeno v uvodu k poglavju XII Priloge II k Sporazumu EGP. Ta sklep se zato ne uporablja za Lihtenštajn.
                  
               
                     (6)
                  
                  
                     Prilogo II k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Besedilo točke 54b (Uredba Sveta (ES) št. 834/2007) v poglavju XII Priloge II k Sporazumu EGP se nadomesti z naslednjim:
            „32018 R 0848: Uredba (EU) 2018/848 Evropskega parlamenta in Sveta z dne 30. maja 2018 o ekološki pridelavi in označevanju ekoloških proizvodov in razveljavitvi Uredbe Sveta (ES) št. 834/2007 (UL L 150, 14.6.2018, str. 1), kakor je bila popravljena z UL L 270, 29.10.2018, str. 37, UL L 305, 26.11.2019, str. 59, UL L 7, 11.1.2021, str. 53, in UL L 204, 10.6.2021, str. 47, kakor jo spreminja:
            
                        —
                     
                     
                        
                           32020 R 1693: Uredba (EU) 2020/1693 Evropskega parlamenta in Sveta z dne 11. novembra 2020 (UL L 381, 13.11.2020, str. 1).
                     
                  Za namene tega sporazuma se določbe Uredbe uporabljajo z naslednjimi prilagoditvami:
            
                        (a)
                     
                     
                        določbe Uredbe se ne uporabljajo za področje zdravja rastlin v državah Efte;
                     
                  
                        (b)
                     
                     
                        sklicevanja na merila iz Uredbe (EU) št. 1305/2013 Evropskega parlamenta in Sveta in Uredbe (EU) št. 1380/2013 Evropskega parlamenta in Sveta se, kar zadeva države Efte, razumejo kot sklicevanja na merila, določena v skladu z nacionalnim pravom v državah Efte;
                     
                  
                        (c)
                     
                     
                        Nadzorni organ Efte ima dostop do sistemov, opisanih v členih 43(1) in 51(2);
                     
                  
                        (d)
                     
                     
                        v člen 45(1)(b)(ii) se za besedami ‚trgovinskega sporazuma‘ vstavi naslednje:
                        ‚ali, kar zadeva države Efte, odločitev držav Efte, sprejetih v skladu z drugim odstavkom člena 47,‘;
                     
                  
                        (e)
                     
                     
                        členu 47 se doda naslednji odstavek:
                        ‚Kadar Unija prizna tretjo državo v skladu s to določbo, o tem uradno obvesti Stalni odbor držav Efte. Države Efte v 30 dneh od prejema uradnega obvestila sprejmejo odločitev o priznanju enakovrednosti tretje države in pogojih za proizvod, določenih v uradnem obvestilu Unije. O teh odločitvah se obvesti Skupni odbor EGP, ki redno objavlja seznam odločitev v Dopolnilu EGP k Uradnemu listu Evropske unije.‘;
                     
                  
                        (f)
                     
                     
                        v člen 60 se za besedami ‚1. januarjem 2022‘ vstavi naslednje:
                        ‚ali, kar zadeva države Efte, začetkom veljavnosti Sklepa Skupnega odbora EGP št. 31/2022 z dne 4. februarja 2022‘;
                     
                  
                        (g)
                     
                     
                        v odstavku 1 točke 1.5 dela I Priloge II se za besedo ‚ekološke‘ vstavi naslednje:
                        ‚, in za površine, ki so bile za to prakso certificirane kot ekološke pred 14. junijem 2018 v državah Efte‘;
                     
                  
                        (h)
                     
                     
                        na seznam v Prilogi IV se doda naslednje:
                        
                                    ‚IS
                                 
                                 
                                    :
                                 
                                 
                                    lífrænt.
                                 
                              
                                    NO
                                 
                                 
                                    :
                                 
                                 
                                    økologisk.‘.“.
                                 
                              
                  
         
            Člen 2
            Besedili uredb (EU) 2018/848, kakor je bila popravljena z UL L 270, 29.10.2018, str. 37, UL L 305, 26.11.2019, str. 59, UL L 7, 11.1.2021, str. 53, in UL L 204, 10.6.2021, str. 47, in (EU) 2020/1693 v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
         
         
            Člen 3
            Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP (*).
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 4. februarja 2022
            
               
                  Za Skupni odbor EGP
               
               
                  predsednik
               
               Nicolas VON LINGEN
            
         
         
            (1)  UL L 150, 14.6.2018, str. 1.
         
            (2)  UL L 381, 13.11.2020, str. 1.
         
            (3)  UL L 189, 20.7.2007, str. 1.
         
            (*)  Navedene so ustavne zahteve.